title: Gustave Courbet
text: Remi blirugal, Courbet va vaduluca tove intikeem vrutar. Va jontik delt ke sin al isker, dile vanmiae koredik ke buneksap. Milafa kralira va in gu vo zanudaso va zikexa koe jontika inafa trutca kagluyar. Bak blira, Courbet va yona lentefa patecta worar lize zo karolar, koe Paris irubar, ko Saintonge winka ok Normanda do Whistler amerikaf lingesik koyar, ok ko dere Montpellier ganenon gan Bruyas nik is fukorlasik, voxe ko Franche-Comté gola dun dimlapir.